Sanef sê Malema is regtig aspris met sy twiets | Netwerk24
Sanef sê Malema is regtig aspris met sy twiets
Deur Alex Mitchley, News24 21 Maart 2018 13:49
Die Suid-Afrikaanse Redakteursforum (Sanef) het die EFF-leier Julius Malema se “opruiende uitsprake” oor die eNCA-uitsaaier op sosiale media veroordeel.
Malema se uitlatings vroeër vandeesweek op Twitter, waarin hy eNCA daarvan beskuldig het dat hulle ’n “anti-swart-agenda” volg en wit oorheersing ondersteun, het tot dreigemente teen eNCA-joernaliste gelei.
Sanef het Woensdag in ’n verklaring gesê hy ondersteun en erken Malema se reg om die mediamaatskappye te kritiseer en om in robuuste debatte betrokke te raak oor hoe daar oor nuus verslag gedoen word, maar hy het nie die reg om opruiende en onwaar opmerkings te maak wat die lewe van joernaliste in gevaar kan stel nie.
Mapi Mhlangu, hoofredakteur van eNCA, het aan Sanef bevestig van haar redaksie was in die visier en is ná Malema se uitlatings gedreig.
“Dit is betreurenswaardig en moet veroordeel word. Toe die EFF-joernaliste van ANN7 gedreig het om van hul nuuskonferensies weg te bly, het Sanef met die leierskap van die party vergader om ons besorgdheid oor dié taktiek uit te spreek,” lui Sanef se verklaring.
“Ons het die EFF versoek om sy bekommernisse deur die regte kanale by mediamaatskappye te hanteer en nie op die joernaliste te fokus nie. Ons doen weer ’n beroep op die EFF om dié pad te volg.”
Mhlangu sê haar redaksionele span is divers en Malema se karakterisering van eNCA is nie feitlik korrek nie. Die kanaal se meerderheidsaandeelhouer is ’n swartbemagtigingsmaatskappy Hosken Consolidated Investments. ’n Beduidende aandeel in eMedia is ook in die hande van die klerewerkersvakbond Sactwu.
Meer oor: Julius Malema | Eff | Joernaliste | Enca
Netwerk24-joernalis dien klag teen Shivambu in
Floyd Shivambu sê jammer oor ‘onderonsie’ met NW24-joernalis
Skok ná Shivambu Netwerk24-videograaf rondstamp